18 December 2019 - Hari Tiga ba Minggu Ketiga Musim Penatai (Adven) -->\nPun Laman › BupKudus › InjilTuhan › JakuTuhanNintingHari › RomanKatolik › SembiangKitai\n18 December 2019 - Hari Tiga ba Minggu Ketiga Musim Penatai (Adven)\nBacha Ke Satu: Jeremiah 23: 5 - 8\nKu TUHAN bejaku, “Dinga nuan, maya deka datai alai Aku deka milih siku orang ke lurus ari peturun David, lalu iya deka merintah nyadi raja ti bepenemu-dalam lalu ngereja utai ti ngena sereta lurus di menua tu.\nLebuh iya nyadi raja, Judah deka likun, lalu Israel deka diau dalam pemaik. Iya deka dikumbai ‘TUHAN ti pengelurus kitai.’\nKu TUHAN bejaku, “Nya alai, dinga nuan, maya deka datai alai orang badu agi besumpah ngena nama Aku TUHAN ti idup, ti udah mai orang Israel pansut ari menua Ejip,\ntang sida deka besumpah ngena nama Aku TUHAN ti idup, ti udah mai orang Israel pansut ari menua ti di utara, enggau ari semua menua bukai ti udah alai Aku ngachirka sida. Udah nya baru sida deka diau di menua sida empu.”\nMasmur Entara: Masmur 72: 1 - 2, 12 - 13, 18 - 19\nSaut (cf. 7): Awakka pengelurus ngerembai ngagai semua endur lebuh maya iya, lalu awakka pemaik tan belama iya.\nAjar raja ngambika iya ngakim ngena pengelurus Nuan, O Allah Taala.\nBagi ngagai iya atur Nuan ti lurus,\nngambika iya megai bala nembiak Nuan enggau pengelurus\nlalu merintah orang ke seranta ngena atur ti lurus.\nSaut: Awakka pengelurus ngerembai ngagai semua endur lebuh maya iya, lalu awakka pemaik tan belama iya.\nIya ngelepaska orang ke seranta, ke ngangauka iya,\nenggau sida ke suntuk sereta enda dikibuhka orang.\nIya sinu ati ke orang ke lemi sereta seranta.\nIya ngidupka nyawa sida ke suntuk.\nPujika TUHAN Allah Taala ke disembah orang Israel!\nSemina Iya siku aja ti ngereja utai ti badas nya.\nPujika nama Iya ti bemulia belama iya!\nAwakka mulia Iya ngemenuhka dunya.\nO Ketuai Rumah Orang Israel,\nti meri Adat ngagai Moses ba Bukit Sinai:\ndatai lalu selamatka kami enggau kuasa Nuan ti besai.\nBacha Injil: Matthew 1: 18 - 25\nBaka tu ku gaya pengada Jesus Kristus.\nIndai Iya Maria udah betunang enggau Josep, tang sebedau seduai iya jadi melaki-bini, iya betubuh-bisi ulih kuasa Roh Kudus.\nSemua utai tu nyadi kena ngamatka jaku ti udah disebut Tuhan beseruanka siku nabi,\n“Siku dara bungas deka betubuh-bisi, lalu ngadaka anak lelaki siku, lalu iya deka dikumbai Imanuel” (reti nya, “Allah Taala enggau kitai”).\nLebuh Josep dani, iya lalu nitihka jaku melikat Tuhan.\nIya jadi enggau Maria, tang iya enda beleman enggau Maria sebedau Maria ngadaka anak iya.\nJosep lalu meri anak mit nya nama Jesus.\n#BupKudus #InjilTuhan #JakuTuhanNintingHari #RomanKatolik #SembiangKitai